**Ministru kabineta rīkojuma projekta “Par iemaksas veikšanu**

**organizācijā “Rezerves virsnieku asociāciju konfederācija””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2017. gadam” 62. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta (turpmāk – MK) 2003. gada 29. aprīļa noteikumu Nr. 236 “Aizsardzības ministrijas nolikums” noteikto funkciju izpildi, Aizsardzības ministrijas (turpmāk – AM) uzdevums ir piedalīties Ziemeļatlantijas līguma organizācijas (turpmāk – NATO), Eiropas Savienības un citu starptautisko drošības un aizsardzības organizāciju drošības un valsts aizsardzības politikas veidošanā.Atbilstoši minēto MK noteikumu 6.10. apakšpunktam AM pienākums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Minēto noteikumu 7.2. apakšpunkts nosaka iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. Tādējādi AM ir ieinteresēta sadarboties ar nevalstiskajām organizācijām, kuru darbības mērķis saskan ar AM noteiktajiem uzdevumiem, un iespēju robežās finansiāli atbalstīt to darbību.Latvijas Rezerves virsnieku asociācija (turpmāk – LRVA) ir organizācijas “Rezerves virsnieku asociāciju konfederācija” (turpmāk – CIOR, angļu valodā – *Interallied Confederation of Reserve Officers*) biedre kopš Latvijas iestāšanās NATO 2004. gadā. CIOR tiek pārstāvētas nevalstiskās organizācijas no dažādām NATO dalībvalstīm – tās reprezentē rezerves virsnieku jautājumus NATO. Attiecības starp CIOR un NATO ir noteiktas NATO Militārās komitejas dokumentā (MC) 248/2.CIOR struktūru veido padome, dažādas komitejas un komisijas. Kā pirmā un svarīgākā ir Padome, ko veido nacionālo asociāciju vadītāji, kas ar balsstiesībām piedalās lēmumu pieņemšanā un apstiprināšanā tādos AM būtiskos jautājumos kā NATO konsultēšana rezerves virsnieku atbalsta jautājumos un rezerves virsnieku profesionālās attīstības veicināšana. CIOR komitejās tiek plaši aplūkoti valsts drošības jautājumi. Aizsardzības nostājas un drošības jautājumu komiteja savā darbā analizē un dalās pieredzē drošības jautājumos. Šajā komitejā būtiska nozīme ir AM un LRVA sadarbībai. Savukārt Civilmilitārās kooperācijas komiteja veido izpratni par civilpersonu sadarbību ar militārajām struktūrām dažādās krīzes situācijās, apmāca un analizē šīs sadarbības praktisko nozīmi.LRVA kā CIOR biedram ir jāveic ikgadējās biedra naudas iemaksa, kuru LRVA līdz 2015. gadam nodrošināja AM piešķirto budžeta līdzekļu (dotācijas biedrībām) ietvaros saskaņā ar MK rīkojumiem par līdzekļu piešķiršanu nevalstiskajām organizācijām un noslēgtajiem līgumiem. Saskaņā ar Publiskas personas finanšu līdzekļu un mantas izšķērdēšanas novēršanas likumā ietvertajām tiesību normām valsts budžeta līdzekļi var tikt piešķirti tikai konkrēta deleģēta pārvaldes uzdevuma izpildei un ar to saistītiem attaisnotajiem izdevumiem. Ievērojot minēto, no 2016. gada finansējuma piešķiršana LRVA darbības nodrošināšanai no AM budžeta tika pārtraukta.Ņemot vērā līdzšinējo AM un LRVA sadarbību un CIOR jautājumu aktualitāti, AM ir ieinteresēta turpināt sadarbību, veicot ikgadējās biedra naudas iemaksu CIOR, kas 2017. gadā ir noteikta 1450 *euro* apmērā.  |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | MK rīkojuma projekta izpildi AM nodrošinās atbilstoši tai piešķirtajiem valsts budžeta līdzekļiem no budžeta programmas 30.00.00 “Valsts aizsardzības politikas realizācija” plānotajiem izdevumiem starptautiskajai sadarbībai, sadaļas “iemaksas NATO” ietvaros, tādējādi papildu valsts budžeta finansējums nav nepieciešams. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Latvijas Rezerves virsnieku asociācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē nav paredzēta esošo institūciju likvidācija vai reorganizācija, netiek mainītas institūciju funkcijas, to struktūra un projektam nav ietekmes uz institūciju cilvēkresursiem. |
| 3. | Cita informācija | Nav. |

Anotācijas II., III., IV., V., VI. sadaļa – projekts šīs jomas neskar.

Aizsardzības ministrs R. Bergmanis

Valsts sekretārs J. Garisons

D. Ozola, 67335273

Daiga.Ozola@mod.gov.lv